recursal/SuperWikiNEXT-32B huggingface dataset:
**Ինքնատատանումներ**, որևէ համակարգում առաջացող ֆիզիկական ցանկացած բնույթի չմարող տատանումներ, որոնք կարող են գոյություն ունենալ արտաքին փոփոխական ազդեցությունների բացակայության պայմաններում։ Ինքնատատանւմի ձևն ու հաճախականությունը պայմանավորված են համակարգի հատկություններով (ի տարբերություն ստիպողական տատանումների)։ Ինքնատատանումի օրինակներ են ժամացույցի ճոճանակի, երաժշտական գործիքի լարերի, ռադիոգեներատորի էլեկտրական կամ քվանտային գեներատորի լուսազդանշանների տատանումները։ Այն համակարգերը, որոնցում ինքնատատանումներ են առաջանում, կոչվում են ինքնատատանողական։ Ինքնատատանողական ցանկացած համակարգ անհրաժեշտորեն պարունակում է տատանողական համակարգ, որում առաջանում են ազատ,սակայն անխուսափելի կորուստների առկայության պատճառով մարող տատանումներ, էներգիայի աղբյուր, որի հաշվին պահպանվում են ինքնատատանումներ, և հարմարանք՝ փական, որը կարգավորում է էներգիայի ներմուծումը տատանողական համակարգ։ Անհրաժեշտ է նաև հակադարձ մի կապ (տատանողական համակարգից՝ աղբյուր), որն ապահովում է փականի ժամանակին գործարկումը և կարգավորում ներմուծվող էներգիայի բաժինը։

Այսպես, լամպային գեներատորում փականի դերը կատարում է լամպի ցանցը, հակադարձ կապինը՝ տատանողական կոնտուրի և ցանցային կոճերի միջև փոխինդուկցիան։ Հաստատուն ամպլիտուդի տատանումներ ստանալու համար ներմուծվող էներգիան պետք է ճշտորեն հավասարվի կորուստներին։ Բացի այդ, էներգետիկ հավասարակշռության վիճակը պետք է կայուն լինի, որպեսզի պատահական ֆլուկտուացիաների դեպքում ինքնաբերաբար վերականգնվի։ Այսպիսի դինամիկ կայունությունը ապահովում է ինքնատանողական համակարգի մեջ ոչ գծային տարրի առկայությամբ։ Առաջացող տատանումների ձևը կախված է տատանողական համակարգի բարորակությունից, եթե այն մեծ է, տատանումները ձևով համընկնում են համակարգի սեփական տատանումներին։ Սահմանային դեպքում, երբ պարբերության ընթացքում ներմուծվող էներգիան նույն պարբերության վերջում լրիվ ցրվում է, տատանումները ձևով ռելաքսացիոն են։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 368)։*  |
|  |
| --- |
| **Զանգակ ազգակից** |
|  |
|
| **Դասակարգում** |
| **Թագավորություն** | Բույսեր (Plantae) |
| **Տիպ/Բաժին** | Անոթավոր բույսեր (Tracheophyta) |
| **Ենթատիպ** | Սերմնավոր բույսեր (Spermatophytes) |
| **Կարգ** | Աստղածաղկավորներ (Asterales) |
| **Ընտանիք** | Զանգակազգիներ (Campanulaceae) |
| **Ենթաընտանիք** | Զանգակայիններ (Campanuloideae) |
| **Ցեղ** | Զանգակ *(Campanula)* |
| **Տեսակ** | **Զանգակ ազգակից** *(C. propinqua)* |
|
| **Միջազգային անվանում** |
| ***Campanula propinqua*** |

**Զանգակ ազգակից** (լատ.՝ Campanula propinqua), զանգակազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։

Նկարագրություն
--------------

3-15 (30) սմ բարձրությամբ, եղանաձև ճյուղավորված միամյա գեղազարդային խոտաբույս է։ Թիանման ստորին ցողունային տերևները ձգված են ոչ պարզ երևացող կոթունի։ Կարճ կոթերով և զանգականման-ձագարաձև, կապտամանուշակագույն, հիմքում՝ դեղնավուն ծաղիկները գագաթնային են և գտնվում են ճյուղավորված ցողունների անկյուններում։

Տարածվածություն
---------------

Հայաստանում հանդիպում է միայն Դարեղեգիսի ֆլորիստիկական շրջանում (Դարբ գետի հովիտ, Արփա, Եղեգիս, Եղեգնաձոր)։ Հայաստանից բացի, աճում է նաև Նախիջևանում, Հարավային և Արևելյան Անատոլիայում, Սիրիական անապատում, Հյուսիսային Իրանում։

Էկոլոգիա
--------

Աճում է միջին լեռնային գոտում՝ ծովի մակարդակից 1200-1600 մ բարձրության վրա, խճաքարոտ և ավազային թափվածքների վրա։ Ծաղկում է մայիս-հունիս ամիսներին, պտղաբերում՝ հունիս-հուլիս ամիսներին։

Պահպանություն
-------------

Խոցելի տեսակ է։ Տարածման և բնակության շրջանների մակերեսը պակաս է 500 քառ․ կմ-ից։ Նկատի ունենալով, որ տեսակի հիմնական տարածման շրջանը գտնվում է Հայաստանից դուրս, սպառնալիքի կատեգորիան իջեցվել է։ Ընդգրկված չէ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում։

Պահպանություն չի իրականացվում։

Ծանոթագրություններ
------------------

1. 1 2 3 4 5  *Հայաստանի Կարմիր գիրք*։ Երևան: Հայաստանի բնապահպանության նախարարություն։ 2010։ ISBN 978-99941-2-420-6


|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | GBIF · iNaturalist · NCBI |

 |

|  |  |  |
| --- | --- | --- |
| 

|  |  |
| --- | --- |
| Տաքսոնինույնացուցիչներ | 
* Վիքիցեղեր: Campanula propinqua
* GBIF: 5411366
* GRIN: 428530
* iNaturalist: 1110301
* IPNI: 140883-1
* NCBI: 428188
* Plant List: kew-365648
* POWO: urn:lsid:ipni.org:names:140883-1
* Tropicos: 5500762
* WCSP: 365648

 |

 |
**Լև Բարսկի** (ռումիներեն՝ Lev Barskii, նոյեմբերի 25 (դեկտեմբերի 8), 1909, Stara Kulna, Ռուսական կայսրություն - դեկտեմբերի 11, 1974(1974-12-11), Քիշնև, Մոլդովական ԽՍՀ, ԽՍՀՄ), մոլդովացի գրող, դրամատուրգ։

Կենսագրություն
--------------

Լև Բարսկին ծնվել է 1909 թվականին Օդեսայի մարզի Ստարայա Կուլնա գյուղում աղքատ հրեաների ընտանիքում։ Ավարտել է գյուղի դպրոցը, այնուհետև Բալտա քաղաքում անցել է մանկավարժական դասընթացներ և որպես ուսուցիչ աշխատել է գյուղական դպրոցներում։ 1931-1938 թվականներին համագործակցել է մոլդովական թերթերի հետ, որտեղ էլ հրատարակել է իր պատմվածքներից, եղել է «Կարմիր հողագործ» խմբագրության անդամ։ Պատմվածքների առաջին ժողովածուն՝ «Դեպի նոր կյանք» լույս է տեսել 1933 թվականին Տիրասպոլում, որտեղ գրողն ապրել է մինչև 1937 թվականը։ 1938-1939 թվականներին որպես ուսուցիչ աշխատել է Օդեսայի մարզի Տոչիլինո գյուղում, այնուհետև վերադարձել է Տիրասպոլ։ 1940 թվականին ավարտել է Մոսկվայի Մաքսիմ Գորկու անվան գրականության ինստիտուտը և դարձել է Մոլդովայի գրողների միության Քիշնևի նորաստեղծ կազմակերպության քարտուղարը։ 1939 թվականին լույս է տեսել «Դնեստրի ափին» պատմվածքների ժողովածուն։ Մասնակցել է Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) գործողություններին։ 1945 թվականին շարունակել է ծառայությունը Բուխարեստում, եղել է ռումիներեն թերթերի խմբագիրը։ 1948 թվականին զորացրվել է և վերադարձել Քիշնև։ 1950-1960-ական թվականներին եղել է Մոլդովայի ԽՍՀ գրողների միության նախագահը։

Ետպատերազմյան տարիներին զանազան թեմաներով գրված պտմվածքների ու ակնարկների հետ միասին Բարսկին գրել է երկու վիպակ՝ «Ֆլորենայում» (1952) և «Բուժորյանե» (1954)։ Հանդես է եկել նաև դրամատիկական ժանրում։

Պարգևներ, մրցանակներ
--------------------

* Կարմիր աստղի շքանշան

Ծանոթագրություններ
------------------

1. ↑  Մոլդավական նովելներ և պատմվածքներ, «Հայաստան» հրատարակչություն, Երևան, 1970, 184 էջ


|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n2010077387 · VIAF: 160684808 · WorldCat VIAF: 160684808 |

 |
Սնդիկային լամպ
**Սնդիկային լամպ**, լույսի գազապարպման աղբյուր, որում օգտագործվում է սնդիկի գոլորշիներում առաջացող էլեկտրական պարպման ճառագայթումը։ Սնդիկի գոլորշիների աշխատանքային ճնշումից կախված՝ տարբերում են ցածր, բարձր և գերբարձր ճնշման սնդիկային լամպեր։ Ցածր ճնշման (~0,7ն/մ2) սնդիկային լամպերը սնդիկի ռեզոնանսային ճառագայթման (185 և 254 նմ ալիքի երկարությամբ) արդյունավետ աղբյուրներ են։ Դրանցից առավել տարածված են լյուեսցենւոային լամպերը և մանրէասպան (բակտերիցիդային) լամպերը։ Բարձր ճնշման (104-106 ն/մ2) սնդիկային լամպերը, որոնց հատուկ է հիմնականում ուլտրամանուշակագույն և տեսանելի տիրույթների ճառագայթում, ունեն գծային սպեկտր՝ 248-ից մինչև 1014 նմ ալիքի երկարության սպեկտրային գծերով։ Բարձր ճնշման սնդիկային լամպերի անոթները (8-60 մմ տրամագծով և 30-1500 մմ երկարությամբ) պատրաստվում են գլխավորապես դժվարահալ թափանցիկ քվարցային ապակուց և լցվում իներտ գազով ու չափորոշված քանակի սնդիկով, որը լամպի աշխատանքի ընթացքում գոլորշիանում է և անոթի ծավալում ստեղծում պահանջվող ճնշումը։ Պարպումն ունի խողովակի առանցքով էլեկտրոդների միջե ձգվող պայծառ թելիկի ձե։ Բարձր ճնշման սնդիկային լամպի հզորությունը 50 վտ-ից մինչև 50 կվտ է, լուսատացքը՝ 40—60 լմ/վտ։ Ներսից լյուսֆորով պատված անոթներով բարձր ճնշման սնդիկային լամպերն օգտագործվում են լուսավորության համար, առանց լյումինաֆորի լամպերը կիրառվում են բժշկության մեջ (Լուսաբուժություն), լուսաքիմիայում, լուսապատճենահան ապարատներում։ Գերբարձր ճնշման (106 ն/ւ/2-ուց բարձր) սնդիկային լամպերը ուլտրամանուշակագույն և տեսանելի տիրույթներում պայծառ լուսարձակող աղբյուրներ են։ Ճառագայթման սպեկտրը գծային է առավել ինտենսիվ գծերը համապատասխանում են 312-ից մինչե 579 նմ երկարության ալիքներին։ Տարբերում են բնական և ջրային հովացումով գերբարձր ճնշման սնդիկային լամպեր, որոնց քվարցային անոթները համապատասխանաբար լինում են գնդային և մազական։ Գերբարձր ճնշման սնդիկային լամպերի հզորությունը 100 կվտ-ից մինչև 10 կվտ է, լուսատացքը՝ 30—70 լմ/վտ։ Կիրառվում են լուսաօպտիկական տարբեր սարքերում։ Բարձր և գերբարձր ճնշման սնդիկային լամպերի մեջ առանձին խումբ են կազմում մետաղա-հալոգենային լամպերը, որոնց անոթներում ավելացվում են որոշ մետաղների հալոգենիդներ և դրանով հնարավորություն ստեղծում զգալիորեն բարձրացնելու լամպերի օգգ-ն ու կարգավորելու ճառագայթման սպեկտրային բաղադրությունը։ Բոլոր սնդիկային լամպերը ցանցին միացվում են գործարկումը կարգավորող հատուկ սարքերի օգնությամբ։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 480)։*  |
**Բոգդան Խմելնիցկու փողոց** (ռուս.՝ Улица Богдана Хмельницкого), փողոց Ղրիմի Ալուշտա քաղաքի կենտրոնում։ Անվանվել է ուկրաինական պետական գործիչ, զորավար, Ուկրաինայի հետման Բոգդան Խմելնիցկու (1595-1657) պատվին։ Սկիզբ է առնում Սիմֆերոպոլի փողոցից և ավարտվում Տուրիստների փողոցի հետ հատումով։ Երկարությունը 500 մետր է։

Նկարագրություն
--------------

Ալուշտա քաղաքի Բոգդան Խմելնիցկու փողոցը սկսվում է Սիմֆերոպոլի փողոցից և ավարտվում Տուրիստների փողոցի հետ հատումով։ Փողոցում կա համարակալված 23 շինություն։ Երկարությունը 500 մետր է։

Բոգդան Խմելնիցկու փողոցի փոստային դասիչն է՝ 298514։

Փողոցն անվանվել է ուկրաինական պետական գործիչ, զորավար, Ուկրաինայի հետման Բոգդան Խմելնիցկու (1595-1657) պատվին։ 1640-ական թվականների կեսերին նախապատրաստել, 1648 թվականին գլխավորել է լեհական տիրապետության դեմ ուկրաինական ժողովրդի ազատագրական պայքարը։ Խմելնիցկին հաղթանակներ է տարել լեհական զորքերի դեմ Ժոլտիե Վոդիի, Կորսունի, Պիլյավցիի, Բատոգի մարտերում։ Ազատագրական պատերազմի ընթացքում Խմելնիցկին հանդես է եկել միաժամանակ որպես զորավար, դիվանագետ և ուկրաինական պետականության կազմակերպիչ։ Նրա օրոք ստեղծված պետական ապարատը, թեկուզև կազակային վերնախավի և ուկրաինական շլյախտայի դասակարգային գործիքն էր, այնուամենայնիվ, մեծ դեր խաղաց Լեհաստանի տիրապետությունից ուկրաինական ժողովրդի ազատագրության գործում։

Ծանոթագրություններ
------------------

1. ↑  Տվյալ աշխարհագրական օբյեկտը տեղայակված է Ղրիմի թերակղզում, որի մեծ մասը տարածքային վեճի առարկա է Ռուսաստանի և Ուկրաինայի միջև։ Համաձայն Ռուսաստանի վարչատարածքային բաժանման՝ թերակղզում տեղակայված են ՌԴ Ղրիմի Հանրապետության սուբյեկտները և դաշնային նշանակություն ունեցող Սևաստոպոլ քաղաքը։ Համաձայն Ուկրաինայի վարչատարածքային բաժանման՝ Ղրիմում գտնվում են Ուկրաինայի կազմի մեջ մտնող Ղրիմի Ինքնավար Հանրապետությունը և հատուկ կարգավիճակ ունեցող Սևաստոպոլ քաղաքը։
2. ↑  «Հայկական Սովետական Հանրագիտարան, հ. 5, էջ 58»

Աղբյուրներ
----------

* Улица Богдана Хмельницкого в Алуште
* Подробная карта Улица Богдана Хмельницкого, город Алушта со спутника с номерами домов, индекс и маршруты, Яндекс, Гугл карты

Արտաքին հղումներ
----------------

* г. Алушта, Улица Богдана Хмельницкого Archived 2019-04-15 at the Wayback Machine.
Վանա-Տուրգ հրապարակը, տեսարան Կունինգա փողոցի կողմից
Վանա-Տուրգ, 18-րդ դար
**Վանա-Տուրգ** (էստ․՝ Vana Turg - «հին շուկա»), հրապարակ, նախկին շուկայի տարածք Տալլինի Հին քաղաքում։ Հրապարակը գտնվում է Քաղաքապետարանի հրապարակի հարևանությամբ, որին միանում է Վանա Տուրու կաել նրբանցքով։

Պատմություն
-----------

Տալլինի ամենահին շուկաներից մեկն է։ Նրանից հին է միայն Քաղաքապետարանի հրապարակում գտնվեղ շուկան։ Հրապարակը հարմար վայր էր շուկայի համար, քանզի այն գտնվում էր հինգ փողոցների խաչմերուկում։ Միջնադարում այդ փողոցները առևտրական հինգ ճանապարհների սկիզբ էին (դրանցից մեկը հասնում էր մինչը Պյառնու ու Ռիգա, մյուսն անցնում էր Տարտուով ու հասնում մինչև Պսկով, իսկ երրորդը հասնում էր Նառվա ու շարունակվում մինչև Վելիկի Նովգորոդ)։ Շուկայում առևտուր էին անում հիմնականում արտասահմանցի առևտրականներ։ 

### Կառույցներ

| Տան համարը | Պատկեր | Նկարագրություն
  |
| --- | --- | --- |
| Vana Turg № 1 |  | Ռեստորան Olde Hansa — Միջնադարյան կառույց, որ ժամանակակից տեսքն ստացել է XVII դարում, երբ հարևան երեք շինությունները միացվել են մեկ ընդհանուր տանիքի տակ։
  |
| Vana Turg № 2 |  | Բանկի տուն - XX դարի սկզբի շինություն՝ կառուցված նորգոթական ոճով։ Ներկայում այնտեղ են տեղավորված Լեհաստանի դեսպանատունն ու Clazz ջազ ակումբը։
  |
| Viru № 2 |  | Ռեստորան Peppersack - միջնադարյան տուն։ Կառուցվել է 1434 թ. ավելի վաղ կառուցված փայտե շինության տեղում։
  |
| Kuninga № 2 |  | Եպիսկոպոսի տուն - միջնադարյան մեծ տուն՝ Քրիստոսին ու առաքյալներին պատկերող բազմաթիվ նկարներով։ |

Գրականություն
-------------

* «Vanast Tallinnast ja tema liiklusteedest», *L.Tiik*, Eesti Geograafia Seltsi aastaraamat 1958, Tallinn, 1959.
* «Tallinna ajalugu 1860-ndate aastateni», Koostanud *Raimo Pullat*. «Eesti Raamat» Tallinn, 1976
Անվան այլ կիրառումների համար տե՛ս՝ Զանգակատուն (այլ կիրառումներ)
Հաղպատի վանքի զանգակատուն։ Վերջինս ՅՈՒՆԵՍԿՕ-ի համաշխարհային ժառանգության ցանկում
Էջմիածնի Մայր տաճարը  
Ձախից զանգակատունն է
**Զանգակատուն**, եկեղեցուն կից, գավթի տանիքին կամ առանձին կանգնած ճարտարապետական կառույց՝ զանգ կախելու և ժամերգությունը սկսվելուց առաջ զանգերի ղողանջով հավատացյալներին եկեղեցի հրավիրելու համար։ Զանգեր են հնչեցվում նաև եկեղեցի ննջեցյալ բերվելու, ինչպես նաև բարձրաստիճան հոգևորականների ժամանման առիթով։ Որոշ խոշոր եկեղեցիների զանգակատներում օծված սեղան է տեղադրվել, և Համբարձման ու Հոգեգալստյան օրերին պատարագ է մատուցվում։

Հայկական զանգակատներ
--------------------

Հայաստանում առաջին զանգակատները կառուցվել են 10-րդ դարի 2-րդ կեսից սկսած, երբ Հայ եկեղեցին ընդունել է զանգի գործածությունը (մինչ այդ կոչնակ է կիրառվել)։ 10-րդ դարում զանգակատները փայտաշեն, քառասյուն աշտարակներ էին։ Հայկական վանքերում 8-րդ դարում կառուցվել են սյունակազմ ռոտոնդայով պսակված միահարկ (Քոբայրավանք, Սրբանեսի վանք) և երկհարկ (Հաղպատի վանք, Սանահինի վանք) առանձին կանգնած զանգակատներ, կամ դրանք զուգակցվել են գավթի գմբեթի հետ (Հոռոմոսի վանք, Գանձասարի վանք, Աղբակի Սբ. Բարդուղիմեոս վանք, Հովհաննավանք, Սաղմոսավանք և այլն)։

14-րդ դարում երկհարկ, եռաստիճան եկեղեցիները նաև ծառայել են իբրև զանգակատներ (Եղվարդի Սբ. Աստվածածին, Կապուտանի Սբ. Մինաս, Նորավանքի Սբ. Աստվածածին եկեղեցիներ)։

Զանգակատների շինարարությունը Հայաստանում լայնորեն ծավալվել է 17–19-րդ դարերում, երբ մշակվել է նոր՝ քառամույթ, կամարակապ բացվածքներով երկաստիճան, սյունազարդ ռոտոնդայով ավարտվող տիպը, որի նախօրինակն է եղել Էջմիածնի Մայր տաճարի արևմտյան ճակատին կից զանգակատունը (1654–1658, ճարտարապետ՝ Սահակ Հիզանցի)։

Զանգակատներ կառուցվել են եկեղեցիների արևմտյան և հարավային ճակատներին կից (բացառություն է Օշականի Ս. Մեսրոպ Մաշտոց եկեղեցու արևելյան ճակատին կից զանգակատունը)։ Վասպուրականում զանգակատներ կցվել են նաև գավիթների արևմտյան ճակատին (Նարեկավանք, Մշո Սբ. Առաքելոց վանք և Մշո Սբ. Կարապետ վանք, Լիմ անապատ)։

17-րդ դարում ստեղծվել է գավիթ-սրահի և զանգակատան զուգակցված հորինվածք (Երևանի Սբ. Անանիա առաքյալ անապատ, Շողակաթ եկեղեցի, Մուղնու Սբ. Գևորգ վանք և այլն)։ Հայկական վանքերի համալիրներում զանգակատները գլխավոր եկեղեցիների նկատմամբ ստորադաս դեր են խաղում և նրանց առաջնությունն ու վեհությունը շեշտում իրենց տեղադրությամբ, ծավալով և ուրվագծով։

Ծանոթագրություններ
------------------

1. ↑  Հայկական հանրագիտարանի գլխ. խմբ. Քրիստոնյա Հայաստան հանրագիտարան, Երևան, «Հայկական Հանրագիտարան հրատարակչություն ՊՈԱԿ», 2002, էջ 345 — 1072 էջ, ISBN 5-89700-016-6։

Գրականություն
-------------

* Օրմանյան Մ. Ծիսական բառարան, Երևան, 1992։

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Զանգակատուն** կատեգորիայում։ |


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 655)։*  |

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Զանգակատուն** կատեգորիայում։ |
Կահույքի կաբրիոլ ոճի սեղանիկ
**Կաբրիոլ** (ֆր. cabriole` ուղղահայաց կանգնած, զսպանակային, cabri` ուլիկ, իտ. capra-ից` այծ), կահույքի ոտքերի անվանում` երկակի S-աձև պտույտով։ Առաջացել է այծերի թռիչքի հետ նմանեցումից։ Նման ձևերը առաջել են XVII դարի երկրորդ կեսին` եվրոպական, հիմնականում ֆրանսիական կահույքի գլխավոր կերպարներում` Լուի XIV-ի Մեծ ոճի դարաշրջանը, լայն տարածում գտան հատկապես XVIII դարում, ռոկոկոյի դարաշրջանում և դարձան շինուազրիի ոճային հոսանքի մի մասը։

Նմանատիպ նմուշներ են բերել հոլանդացի ՕՍՏ-հնդկական ընկերության վաճառականները Չինաստանից։ Հոլանդացի կահույքագործներն օգտագործել են իսկական չինական լաքապատ պանելներ և դրանք տեղադրել են իրենց կահույքի մեջ. սովորաբար սև փայտից պատրաստված հոլանդական տիպիկ առանձնասենյակներ` սադափե դրվագազարդմամբ։ Արևելքում նման ձևերը ասոցացվում էին սկյուռի պոչի և չինական արվեստի ձևի հետ, որը կարելի է թարգմանել որպես «գունդ և ճանկ»։ Անգլիայում «կաբրիոլ» ձևը դարձել էր XVIII դարի կեսերին Լոնդոնի հայտնի կահույքի արտադրող «թագուհի Աննային» և Թոմաս Չիպենդեյլին հատուկ կահույքի ոճ։ Չնայած, որ թագուհի Աննան կառավարել է միայն 1712 թվականին, ոճը, որը կապված էր նրա անվան հետ, գոյատևել և տարածվել է մինչև 1760 թվականը։ Չինաստանից կոր կահույքի նման ձևերը փոխառվել է մեկ այլ անգլիական ճարտարապետ և կիրառական նկարիչ Ուիլյամ Չեմբերսի կողմից։

Սեղանի ոտքերի կաբրիոլ ձևը դարձավ պահանջված նաև հետագա դարաշրջաններում, չնայած ոճերի և մոդայի փոփոխություններին։ Սա բացատրվում է ոչ միայն նրա տեսողական պլաստիկությամբ, որն արտահայտում է առաձգականություն և կապված է S-աձև գծի հատկությունների հետ, այլև դրա ամրության հետ, չնայած արտադրության բարդությանը։ Այսպիսով, ավանդական արհեստների և արվեստի կահույքի մեջ առաջացան տեխնիկական գեղագիտության և դիզայնի ապագա սկզբունքները (օգուտ-ուժ-գեղեցկություն), որոնք առաջացան միայն մեկ դար անց և օգտագործվեցին այլ նյութեր և տեխնոլոգիաներ։

Կաբրիոլ տեսակի ոտքերը լայն տարածում գտան Հյուսիսային Ամերիկայում XVIII դարի կեսերին, այսպես կոչված, դաշնային ոճի գեղագիտության մեջ (վաղ ամերիկյան կահույքի ոճերը պատճենել էին թագուհի Աննայի ոճի տարրերից)։ Նմանատիպ անուն ունի նաև ավանդական կահույքի մեկ այլ տեսակ` կաբրիոլետ (ֆր. cabriolet), փոքր թեթև աթոռ, կոր արմունկներով, ոտքերով և կլորացված մեջքով։

Տես նաև
-------

* Կահույքի ոճեր

Ծանոթագրություններ
------------------

1. ↑  Большая иллюстрированная энциклопедия древностей. – Прага: Артия,1986. С. 28
2. ↑  Власов В. Г.. Кабриоль, кабриолет // Власов В. Г. Новый энциклопедический словарь изобразительного искусства. В 10 т. — СПб.: Азбука-Классика. — Т. IV, 2006. — С. 256
3. ↑  Кес. Д. Стили мебели. — Будапешт, 1979 — С. 17, 24

Արտաքին հղումներ
----------------

* Variations of the Cabriole Leg
|  |
| --- |
| **Զանգակ Մինստերի** |
|  |
|
| **Դասակարգում** |
| **Թագավորություն** | Բույսեր (Plantae) |
| **Տիպ/Բաժին** | Անոթավոր բույսեր (Tracheophyta) |
| **Ենթատիպ** | Սերմնավոր բույսեր (Spermatophytes) |
| **Կարգ** | Աստղածաղկավորներ (Asterales) |
| **Ընտանիք** | Զանգակազգիներ (Campanulaceae) |
| **Ենթաընտանիք** | Զանգակայիններ (Campanuloideae) |
| **Ցեղ** | Զանգակ *(Campanula)* |
| **Տեսակ** | **Զանգակ Մինստերի** *(C. minsteriana)* |
|
| **Միջազգային անվանում** |
| ***Campanula minsteriana***Grossh. 1936 |

**Զանգակ Մինստերի** (լատ.՝ Campanula minsteriana ), զանգակազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։

Նկարագրություն
--------------

4-16 սմ երկարությամբ, վեր բարձրացող ցողուններով, բարձիկանման ճիմ առաջացնող գեղազարդային կիսաթփիկ բույս է։ Վարդակային տերևները թիանման են։ Ծաղիկները 1-4 հատ են, կապտամանուշակագույն և գտնվում են վահանիկանման ծաղկաբույլերում։

Տարածվածություն
---------------

Հայաստանում հանդիպում է Դարեղեգիսի ֆլորիստիկական շրջանում (Տիգրանաշեն և Զանգակատուն գյուղերի միջև, Խաչիկ, Գնիշիկ, Գանձակ, Խնձորուտ)։ Աճում է նաև Նախիջևանում, Արևելյան Անատոլիայում, Հյուսիսարևմտյան Իրանում, որտեղ նույնպես հազվադեպ է հանդիպում։

Էկոլոգիա
--------

Աճում է միջին լեռնային գոտում՝ ծովի մակարդակից 1400-1800 մ բարձրությունների վրա, քարաթափվածքներին։ Ծաղկում է հունիս-հուլիս ամիսներին, պտղաբերում՝ հուլիս-սեպտեբերին։

Պահպանություն
-------------

Վտանգված տեսակ է։ Գտնվում է ընդհանուր արեալի հյուսիսային սահմանում։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պահպանության գործողություններ չեն իրականացվում։

Ծանոթագրություններ
------------------

1. 1 2 3 4  *Հայաստանի Կարմիր գիրք*։ Երևան: Հայաստանի բնապահպանության նախարարություն։ 2010։ ISBN 978-99941-2-420-6


|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | GBIF |

 |

|  |  |  |
| --- | --- | --- |
| 

|  |  |
| --- | --- |
| Տաքսոնինույնացուցիչներ | 
* Վիքիցեղեր: Campanula minsteriana
* GBIF: 5407655
* GRIN: 428743
* IPNI: 140686-1
* POWO: urn:lsid:ipni.org:names:140686-1
* Tropicos: 5501311
* WCSP: 365272

 |

 |
**Խնուսի դաշտ**, գոգհովիտ Հայկական լեռնաշխարհում, Բյուրակն, Խամուր և Աղդաղ լեռների միջև։ Երկարությունը 30 կմ է, լայնությունը՝ 15 կմ, բարձրությունը՝ 1500 - 1600 մ։ Տեկտոնական իջվածք է՝ լցված նեոգենի մերգելա-կրաքարային և անթրոպոգենի լճա-սառցադաշտային և ալյուվիալ նստվածքներով, որոնց մեջ հայտնաբերված է անթրոպոգենին բնորոշ Հայկական փղի (Sephas armeniacus) բրածո կմախքը (վերականգնված է և պահվում է Բրիտանական թանգարանում)։

Նորագույն տեկտոնական շարժումների հետևանքով Խնուսի դաշտը տրոհված է աստիճանաձև սարավանդների։ Բյուրակնից իջնող լավային հոսքերը հարավային մասում վերածվում են մնացորդային կղզիների։ Խնուսի դաշտը համարվում է Հայկական բարձրավանդակի առավել ակտիվ սեյսմիկ օջախներից մեկը։ Կլիման ցամաքային է՝ ջերմաստիճանի խիստ տատանումներով, երկարատև, զով ամառով և ցուրտ ձմեռով։ Հունվարի միջին ջերմաստիճանը 8 °C-ից 10 °C , հուլիսինը՝ 18 °C-22 °C, տարեկան տեղումները՝ 400 - 500 մմ։ Ոռոգվում է Բյուրակնից իջնող գետակներով, որոնք միախառնվելով կազմում են Խնուս (Քիլիսա) գետը։ Բնորոշ են տափաստանների լեռնային սևահողերը՝ տարախոտահացագգի և ենթալպյան բարձրախոտ տափաստանների բուսականությամբ։

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Wikimapia |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 65)։*  |
**Let There Be Rock**, Ավստրալիական AC/DC ռոք խմբի 4-րդ ստուդիոն ալբոմն է։ Ձայնասկավառակի ավստրալիական տարբերակը թողարկվել է 1977 թվականին «Albert Productions» լեյբլում, իսկ համաշխարհային տարբերակը՝ 1977 թվականի հունիսին «Atlantic records» լեյբլում։ Համաշխարհային տարբերակը տարբերվում է ավստրալիականից միայն մեկ երգով՝ «Crabsody in Blue»-ը փոխարինված է «Problem Child» երգով (Այն նախկինում ներառված էր «Dirty Deeds Done Dirt Cheap» ալբոմում 2009 թվականին)։

Ալբոմի մասին
------------

«Let Tere Be Rock»-ը խմբի վերջին ձայնագրությունն է, որում մասնակցում է բաս-կիթառահար Մարկ Էվանսը (ավելի ուշ նրան կոչել են Քլիֆ Ուիլյամս)։

1977 թվականի ապրիլին խումբը ձայնագրեց «Dog Eat Dog» երգի կենդանի կատարումով տարբերակը ավստրալիական «Հետհաշվարկ» հեռուստահաղորդման ժամանակ, իսկ նույն տարվա հուլիսին նկարահանվեց ալբոմի համանուն երգի հիման վրա։

1980 թվականին խումբը թողարկեց «AC/DC: Let There Be Rock» տեսահոլովակը, որը պարունակում էր 1979 թվականի դեկտեմբերի 9-ին Փարիզում կայացած համերգը և խմբի մասնակիցների հետ հարցազրույց։ «Let There Be Rock: The Movie» համերգի ձայնային տարբերակը թողարկվել է 1997 թվականին՝ որպես «Ձայնասկավառակ 2» և «Ձայնասկավառակ 3»՝ «Bonfire» հավաքածուի համար։

Ձայնասկավառակը ԱՄՆ-ի հիթ-շքերթներում բարձրացել է 154-րդ, իսկ Մեծ Բրիտանիայի՝ 17-րդ հորիզոնականը։ ԱՄՆ-ում ալբոմը հասավ վաճառքի ամենաբարձր ցուցանիշին և RIAA-ից նրան շնորհվեց երկակի պլատինե կարգավիճակ 1997 թվականին։

Երգացանկ
--------

Ավստրալիական տարբերակ
---------------------

| # | Անվանում | Տևողություն |
| --- | --- | --- |
| 1. | «Go Down» (5:20) | 5:33 |
| 2. | «Dog Eat Dog»   | 3:35 |
| 3. | «Let There Be Rock»   | 6:07 |
| 4. | «Bad Boy Boogie»   | 4:28 |
| 5. | «Overdose»   | 6:09 |
| 6. | «Crabsody in Blue»   | 4:45 |
| 7. | «Hell Ain't a Bad Place to Be»   | 4:15 |
| 8. | «Whole Lotta Rosie»   | 5:22 |

Համաշխարհային տարբերակ
----------------------

| # | Անվանում | Տևողություն |
| --- | --- | --- |
| 1. | «Go Down» (5:18) | 5:31 |
| 2. | «Dog Eat Dog»   | 3:34 |
| 3. | «Let There Be Rock»   | 6:06 |
| 4. | «Bad Boy Boogie»   | 4:27 |
| 5. | «Problem Child» (Сокр.) | 5:24 |
| 6. | «Overdose»   | 6:09 |
| 7. | «Hell Ain't a Bad Place to Be» (4:21 для грампластинок) | 4:14 |
| 8. | «Whole Lotta Rosie»   | 5:24 |

Ձայնագրման մասնակիցներ
----------------------

* Բոն Սքոթթ՝ Վոկալ
* Անգուս Յանգ՝ Կիթառահար
* Մալքոլմ Յանգ՝ Ռիթմ-կիթառահար և Բեք Վոկալ
* Քլիֆֆ Ուիլիամս՝ Բաս կիթառ և Բեք վոկալ
* Ֆիլ Ռադդ՝ Հարվածային գործիքնոր

Հորիզոնականներ հիթ-շքերթներում
------------------------------

| Տարի | Ընկերություն | Հորիզոնական |
| --- | --- | --- |
| 1977 |  Australian Kent Music Report Albums Chart | 19 |
| 1977 |  Billboard 200 | 154 |
| 1977 |  UK Albums Chart 17 |
| 1977 |  Sverigetopplistan | 29 |
| 1977 |  MegaCharts | 10 |
| 1977 |  New Zealand Albums Chart | 42 |

### Երգեր

| Տարի | Երգ | Ընկերություն | Հորիզոնական |
| --- | --- | --- | --- |
| 1980 | «Whole Lotta Rosie» |  UK Singles Chart | 32 |
|

Ծանոթագրություններ
------------------

1. ↑  Billboard (չաշխատող հղում)
2. 1 2 3  Australian Albums Chart
3. ↑  RIAA (չաշխատող հղում)

(ռուս.)
**Ռաֆթսունի կամուրջ** (նորվ.՝ Raftsundbrua), ավտոճանապարհային կամուրջ, որը միացնում է Ռաֆտսունդետ նեղուցը միացնում է Լոֆտոնյան, Աուստվոգյա (նորվ.՝ Austvågøya) և Հինյոյա (նորվ.՝ Hinnøya) կղզիները։ Այն նաև հանդիսանում է Եվրոպական թիվ 10 ճանապարհի մի հատվածը, որը Լոտովյան կղզիները միացնում է մայրցամաքային Նորվեգիայի հետ։ Կամուրջը 298 մ երկարությամբ գլխավոր թռիչքով հանդիսանում է աշխարհի ամենամեծ երկաթբետոնյա կամուրջներից մեկը։ Նորակառույց ճանապարհը փոխարինեց փոքրիկ լաստանավային փողադրամիջոցներ իրականացնող կայանին։

Շինարարությունը
---------------

Շինարարության մրցույթը հայտարարվեց 1991 թ.-ին Նուրլանի Ճանապարհային ադմինիստրացիայի կողմից։ 1993 թ.-ին հայտարարվեց մրցույթի արդյունքները։ Արդյունքում ընտրվեց 2 նախագիծ, որոնք ներկայացրել էին Aas-Jakobsen AS և BOARCH ընկերությունները։ Կապալառու դարձավ AS ANLEGG ընկերությունը։ Կառուցման աշխատանքները սկսվեցին 1996թ.-ի և ավարտվեցին 1998թ.-ին։ Շինարարության ընդհանուր արժեքն էր 125 միլիոն նորվեգական կռոն։ Երթևեկության համար կամուրջը բացվեց 1998թ.-ի նոյեմբերի 6-ին։

Երկաթբետոնյա աշխատանքները իրականացվել են Doka ընկերության կողմից։ 1996 թ.-ին շինարարության ժամանակ Frode փոթորիկի հետևանքով ավերվեց № 3 հիմնասյունը և վնասվեց հենասյան ամրանը:.

Կառուցվածք
----------

Ռաֆթսունի կամուրջը իրենից ներկայացնում է երկաթբետոնյա կոնստրուկցիա, որի երկարությունը 711 մ է։ Ունի 4 թռիչք (86 + 202 + 298 + 125 մ)։

Տեղակայված լինելով շատ բարձ աշխարհագրական տեղանքում՝ կամուրջը նախատեսված է 60 մ/վրկ. արագությամբ ուժեղ քամիների, ինչպես նաև սեսմիկ ակտիվության ազդեցությանը դիմանալուն:.

Բոլոր հենասյուները տեղակայված են ցամաքին։ Գունարբատեն փոքրիկ կղզին հենասյուներից մեկի համար ծառայում է հիմք։ Սյուների հիմքերը հենված են ժայռերի վրա։ № 3 և № 4 սյուները ունեն 2 մ հաստություն և 34 մ բարձրություն։

Կամուրջը ունի 2 երթևեկելի գոտի և հետնոտնային անցում։ Ընդհանուր լայնությունը 10,3 մ է։ Կամրջի եզրերին տեղադրված է 1.2 մ բարձրությամբ ցինկե ցանկապատ։

Ծանոթագրություններ
------------------

1. ↑  structurae.de կայքում կամրջի մասին հրապարակված տեղեկություններ: (անգլ.)
2. 1 2 3  Կամրջի մասին տեղեկատվություն Aas-Jakobsen ընկերության կայքում: Archived 2014-08-10 at the Wayback Machine.(անգլ.)

Արտաքին հղումներ
----------------

* Aas-Jakobsen ընկերության կայքում կամրջի մասին հոդված: Archived 2014-08-10 at the Wayback Machine.(անգլ.)
* structurae.de կայքում կամրջի մասին տեղեկություններ: (անգլ.)
* broer.no կայքում կամրջի մասին տեղեկություններ: Archived 2009-03-07 at the Wayback Machine. (անգլ.)
**Դիաթեզ** (հին հունարեն՝ διάθεσις — հակվածություն, նախատրամադրվածություն), օրգանիզմում նյութափոխանակության պրոցեսների բնածին խանգարում, բնորոշվում է ֆունկցիաների ու նյութափոխանակության պրոցեսների երկարատև անկայուն հավասարակշռությամբ, որն արտահայտվում է ախտաբանական յուրատեսակ ռեակցիաներով ու հիվանդություններով։ Դրա առաջացումը սերտորեն կապված է ժառանգական գործոնների, կենտրոնական, վեգետատիվ նյարդային համակարգերի, ներզատիչ գեղձերի գործունեության խանգարումների , մարդու կոնստիտուցիայի շեղումների և միջավայրի անբարենպաստ պայմանների հետ։ Դիաթեզի ժամանակ նույնիսկ բնականոն ֆիզիոլոգիական գրգռիչները և կյանքի սովորական պայմանները կարող են առաջացնել ախտաբանական ռեակցիաներ ու հիվանդություններ։ Լինում է բազմաթիվ ձևերի, առավել տարածվածներն են՝ էքսուդատիվկատարային Դիաթեզ, հաճախ հանդիպում է մանկական հասակում, արտահայտվում է լորձաթաղանթների և մաշկի վրա (հատկապես եղնջացան) առաջացումով, ստամոքսաղիքային համակարգի խանգարումներով, շնչառական ուղիների ալերգիական հիվանդություններով (բրոնխիտ, բրոնխային հեղձուկ) և նյարդային գրգռվածությամբ։ Նյարդա-արթրիկական, դպրոցահասակ երեխաների օրգանիզմը հակված է հոդերի, լյարդի, երիկամների հիվանդությունների, նյութափոխանակության խանգարումների (ճարպակալում, պոդագրա)։ Լիմֆատիկոհիպոպլաստիկական Դիաթեզ (թիմիկոլիմ-ֆատիկական վիճակ), բնորոշվում է նախադպրոցական հասակի երեխաների ներզատիչ գեղձերի (ուրցագեղձ, հարվահանագեղձ, վահանագեղձ ևն) գործունեության խանգարումներով։ Հատուկ խումբ են կազմում հեմոռագիական դիաթեզները։ Օրգանիզմի հակվածությունը ժառանգական անփոփոխ հատկանիշ չէ, այն կարելի է նվազեցնել, երբեմն նույնիսկ վերացնել։

Տես նաև
-------

* Ալերգիա
* Արյունահոսային նախատրամադրվածություն

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 369)։*  |
**«Վայր, որը գիտենք միայն մենք»**  (չինարեն՝ 有一个地方只有我们知道), 2015 թվականի չինական ռոմանտիկ դրամա, ֆիլմի ռեժիսորն է Սյու Ժինլեյը։ Ֆիլմի նկարահանումները տեղի են ունեցել Չեխիայի Հանրապետության Պրահա քաղաքում։ Ֆիլմի պրեմիերան տեղի է ունեցել 2015 թվականի փետրվարի 10- ին։

Սյուժե
------

Չինական ֆիլմի պատմության կենտրոնում է հայտնվում հասարակ մի գրող Ցզին Տյանը։ «Վայր, որը գիտենք միայն մենք» ֆիլմի հերոսուհին ապրում է բարդ ժամանակահատված, իր կյանքում. փեսացուն նրան թողնում է հարսանիքի ժամանակ։ Ավելի ուշ ճակատագիրը հարվածում է աղջկան ավելի ուժեղ՝ մահանում է նրա սիրելի տատիկը։ Զգալով իրեն ավելորդ այս աշխարհում և ցանկանալով փախչել մենակությունից, Ցզին Տյանը հեռանում է քաղաքից։ Շուտով Ցզին Տյանը որոշում է տեղափոխվել Պրահա։ Այստեղ հերոսուհին կրկին փորձում է վերադարձնել իր կյանքի գույները, նրան նույնիսկ հաջողվում է մի որոշ ժամանակ մոռանալ անցյալի խնդիրները։ Հանգստանալով և ձեռք բերելով ներքին հավասարակշռություն, աղջիկը ծանոթանում է մի հմայիչ տղայի հետ։ Տղայի անունը Փեն Ցզյան է և նա առանց ավելորդ ջանքերի գրավում է հերոսուհու սիրտը։ Ուրախությունից խելագարված՝ նա հասկանում է, որ կրկին ինչ-որ մեկին անհրաժեշտ է. Ցզին Տյանը հանկարծ սկսում է հասկանալ, որ իր կյանքում ամեն ինչ այդքան էլ հեշտ չէ։ Նա սկսում է բացահայտել իր մահացած տատիկի առեղծվածային գաղտնիքը։ Այդ գաղտնիքը կապված է այն ամենի հետ, ինչ հիմա կատարվում է Ցզին Տյանի կյանքում։ Բայց եթե այն ամենը, ինչ նա իմանում է, ճիշտ է, ապա արդյո՞ք աղջիկը իրավունք ունի լինել երջանիկ։ Այդ բարդ հարցին նա պետք է պատասխանի ինքնուրույն։

Դերերում
--------

| Դերասան | Դեր |
| --- | --- |
| Քրիս Վու | Փեն Ցզյան |
| Վան Լիկուն | Ցզին Տյան |
| Հու Ջինլեյ | Չեն Լանցին |
| Գորդոն Ալեքսանդր | Ջոզեպ Նովակ |
| Ցոնգ Շան | Ցզյանի մայրը |
| Սոֆիա Չաի Շույա | Նի Նի (Ցզյանի աղջիկը) |
| Ջուք Ժհան | Լոու Ջի |
| Ռե Յիզհա | Շանշան |

Արտադրություն
-------------

Ֆիլմի նկարահանումները սկսվել են 2014 թվականի հունիսին Պրահայում և ավարտվել են 2014 թվականի օգոստոսին։

Շահույթ
-------

Չինաստանում ֆիլմի շահույթը ցուցադրման առաջին վեց օրերի ընթացքում, կազմել է $ 37,81 մլն։

Ծանոթագրություններ
------------------

1. 1 2 3 4 5 6 7  ČSFD (չեխերեն) — 2001.
2. ↑

Արտաքին հղումներ
----------------

1. Patrick Frater (March 2, 2015).. "China Box Office: ‘Man From Macau,’ ‘Wolf Totem’ Hit Top in Second Holiday Week" Variety. Retrieved March 3, 2015.
2. Kevin Ma (26 June 2014)."Xu Jinglei begins production on Somewhere" Film Business Asia. Retrieved 26 June 2014.
3. Nancy Tartaglione (19 January 2015). "China Lion Sets ‘Somewhere Only We Know’ & ‘Running Man’ In U.S. – Video" Deadline.com. Retrieved 9 February 2015.
4. "有一个地方只有我们知道 徐静蕾票房目标两个亿" People's Daily. 10 February 2015. Retrieved 9 February 2015.
5. "Kris stars in Xu Jinglei’s new film: "Somewhere Only We Know" Sina English. 24 June 2014.
6. Clifford Coonan (February 16, 2015). "China Box Office: Valentine's Day Lifts 'Somewhere Only We Know' Ahead of New Year Face-Off" The Hollywood Reporter. Retrieved February 16, 2015.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
Նախրի արածեցում
**Խոշոր եղջերավոր կենդանիներ**, սնամեջ եղջերավորների ընտանիքի երկկճղակավոր, որոճող ընտանի կենդանիներ։ Խոշոր եղջերավոր կենդանիներից են ցուլերի սեռին պատկանող գոմեշները, յակերը և ընտանի տավարի բոլոր ցեղերը։

Ընտանի տավարը (Bos taurus) առաջացել է վայրի տուրից (Bos primigenius), որը մի քանի հազարամյակներ մ. թ. ա. տարածված էր Եվրոպայում, Ասիայում և Աֆրիկայում։ Դրա վերջին ներկայացուցիչներն անհետացել են XVII դարի սկզբներին։ Տուրն ընտելացվել է մոտ 8 000 տարի առաջ, սկզբում Հնդկաստանում, ապա Առաջավոր Ասիայում, Միջերկրական ծովի առափնյա շրջաններում և Կենտրոնական Եվրոպայում։

Ըստ գանգի կազմության առանձնահատկությունների տարբերում են ընտանի տավարի 4 ենթատեսակ․

* հարթավայրային և տափաստանային եվրոպական երկարեղջյուր (Bos taurus primigenius)
* լեռնային և անտառային գոտիների եվրոպական կարճեղջյուր (Bos taurus brachvceros)
* կենտրոնական ասիական (Bos taurus turano-mongolicus)
* հարավ-ասիական ու հյուսիս-աֆրիկյան սապատավոր՝ զեբու (Bos taurus indicus)։

Կովերի կյանքի տևողությունը մոտ 20 տարի է (երբեմն՝ 35), ցուլերինը՝ 15-20։ Կաթնատու կովերի տնտեսական օգտագործումը՝ 12-13 տարի (այդ ընթացքում մաշվում են ատամները, նվազում է մթերատվությունը)։ Միս ստանալու համար նպատակահարմար է մորթել 1, 5-2 տարեկան բտված կամ գիրացած կենդանիներին։ Վերարտադրության համար տոհմային կենդանիներին կարելի է օգտագործել 5-10 տարի։ Հորթերը սեռահասուն են դառնում 7-9, ցլիկները՝ 6-8 ամսականում։ Երինջներին սերմնավորում են 18-22 ամսականում։ Սերվիս-շրջանը (ծնից մինչև ցանկության սկիզբը) մոտ 3 շաբաթ է։ Հղիության տևողությունը 285 օր է։ Կովերը միապտուղ են։ Կենդանի քաշը 200-600 կգ է (առավելագույնը՝ 1000 կգ), ցուլերինը՝ 300-900 (առավելագույնը՝ 1600 կգ)։ Միջին կաթնատվությունը 3500-4000 կգ է, լավագույն տնտեսություններում՝ մինչև 6000 կգ, ռեկորդը՝ 20 000 կգ (հոլանդական տավար)։ Կաթի յուղայնությունը՝ 3, 6-4%։ Մսատվությունը բարձր է մասնագիտացված մսատու ցեղերի մոտ։ Ի տարբերություն կաթնատուների, դրանք բտվում են կարճ ժամկետում, բարձր է սպանդային ելքը, միսը՝ լավորակ։

Տավարի հիմնական կերը արոտի կանաչն է, ծղոտը, սիլոսը, արմատապտուղները, արտադրական մնացուկները (քուսպ, շրոտ, ժոմ, բարդա և այլն), համակցված, ինչպես նաև հանքային աղերով, պրոտեինով և վիտամիններով հարստացված կերը։ Խոշոր եղջերավոր կենդանիներին բուծվում են բոլոր երկրներում, 1970-1971 թ․-ին աշխարհում կար մոտ 1141 միլիոն գլուխ։ Տարբեր կլիմայական գոտիների համար ստեղծված են բազմաթիվ ցեղեր։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 73)։*  |
Անվան այլ կիրառումների համար տե՛ս՝ Դոստոևսկու փողոց (այլ կիրառումներ) 

**Դոստոևսկու փողոց** (ռուս.՝ Улица Достоевского), փողոց Ղրիմի Յալթա քաղաքում։ Անվանվել է ռուս մեծ գրող, գրականագետ, փիլիսոփա Ֆեոդոր Միխայլովիչ Դոստոևսկու (1821-1881) պատվին։ Սկիզբ է առնում Կրասնոարմեյսկայա և Պիոներսկայա փողոցների հանգույցից և ավարտվում Սեչենովի փողոցի հետ հատումով։ Երկարությունը 630 մետր է։

Նկարագրություն
--------------

Յալթա քաղաքի Դոստոևսկու փողոցը սկսվում է Կրասնոարմեյսկայա և Պիոներսկայա փողոցների հանգույցից, հատում Դոստոևսկու նրբանցքը, Տավրիչեսկայա, Շինարարների, Սոսնովայա փողոցները և ավարտվում Սեչենովի փողոցի հետ հատումով։ Փողոցում կա համարակալված 25 շինություն։ Երկարությունը 630 մետր է։

Դոստոևսկու փողոցի փոստային դասիչներն են՝ 298604, 298607։

Փողոցն անվանվել է ռուս մեծ գրող, գրականագետ, փիլիսոփա Ֆեոդոր Միխայլովիչ Դոստոևսկու (1821-1881) պատվին։ Դոստոևսկին ռուս գրականության դասականներից է և համաշխարհային նշանակության լավագույն վիպագիրներից մեկը։ Գրականագետները գրողի ամենանշանակալից ստեղծագործությունների շարքին են դասում, այսպես կոչված, «մեծ հնգամատյանը», որի մեջ մտնում են խոհական վեպերը՝ «Ոճիր և պատիժ», «Ապուշը», «Դևեր», «Դեռահասը» և «Կարամազով եղբայրներ»։ Դոստոևսկու գեղագիտական հայացքներն ու գաղափարները մեծ ազդեցություն են թողել ռուս և համաշխարհային գրականության, այդ թվում` նաև հայ հոգեբանական արձակի վրա։ Նրա գաղափարագեղագիտական սկզբունքները զարգացրել են Ստեֆան Ցվայգը, Ֆրանց Կաֆկան, Մարսել Պրուստը, Ալբեր Քամյուն և ուրիշներ։

Ծանոթագրություններ
------------------

1. ↑  Տվյալ աշխարհագրական օբյեկտը տեղայակված է Ղրիմի թերակղզում, որի մեծ մասը տարածքային վեճի առարկա է Ռուսաստանի և Ուկրաինայի միջև։ Համաձայն Ռուսաստանի վարչատարածքային բաժանման՝ թերակղզում տեղակայված են ՌԴ Ղրիմի Հանրապետության սուբյեկտները և դաշնային նշանակություն ունեցող Սևաստոպոլ քաղաքը։ Համաձայն Ուկրաինայի վարչատարածքային բաժանման՝ Ղրիմում գտնվում են Ուկրաինայի կազմի մեջ մտնող Ղրիմի Ինքնավար Հանրապետությունը և հատուկ կարգավիճակ ունեցող Սևաստոպոլ քաղաքը։
2. ↑  Encyclopædia Britannica, Inc.(չաշխատող հղում)
 Fyodor Dostoyevsky
3. ↑  «Հայկական Սովետական Հանրագիտարան, հ. 3, էջ 439»։ Վերցված է 2019 Ապրիլ 23

Աղբյուրներ
----------

* Улица Достоевского в Ялте
* Подробная карта Улица Достоевского, город Ялта со спутника с номерами домов, индекс и маршруты, Яндекс, Гугл карта

Արտաքին հղումներ
----------------

* Почтовый индекс улица Достоевского, г. Ялта
**Ստեփան Սողոմոնյանի տուն**, բնակելի տուն Երևանում։ Տեղակայված է Փավստոս Բուզանդի փողոցում։

Շինություն
----------

Կառուցվել է 1890-ական թվականներին։ Տեղակայված է Երևանի Փավստոս Բուզանդի 6-8 հասցեում։ Շինությունը միահարկ է, նկուղով, ունի ուղղանկյուն հատակագիծ։ Երկայնակի կրող պատը ներքին տարածությունը բաժանում է երկու մասի։ Շինությունում եղել է երկու նախասրահ, որի շուրջը խմբված են եղել սենյակները (30,6, 30,2 ք․ մ․)։ Բնակարանների մուտքը եղել է բակի կողմից, շենքի ճակատի երկայնքով ձգվող փայտե բաց պատշգամբասրահից։ Նախահարկը լուսավորվում էր փողոցին հարող պատուհաններով, և այնտեղ տեղ էին գտել տնտեսական սենյակները։ Կառույցի պատերը քարից են, շարված միդիս եղանակով, հարկային ծածկերը՝ փայտից։ Փողոցի կողմի ճակատամասը երեսպատված է սրբատաշ տուֆով, ձևավորված է ռուստավորված որմնասյուներով և հարկաբաժան գոտիով։ Պատուհաններն աղեղնաձև են՝ ձևավորված առաջ մղված ուղղանկյուն երեսակալներով։ Նկուղի և անցումների բացվածքներն ընդգծված են ձևավոր փականաքարերով։ Ճակատն ամբողջանում է քիվով և եզրապատով։

1920-ական թվականներին այստեղ է ապրել երաժշտագետ Ռոմանոս Մելիքյանը։

Ծանոթագրություններ
------------------

1. 1 2 3  Wiki Loves Monuments monuments database — 2017.
2. ↑  Հուշարձան, Տարեգիրք Գ, «Հուշարձան» 2005, էջ 199, ISBN 978-99930-865-2-5
«Goya» Նոլենդորֆպլացում
Հին կայարան  Նոլենդորֆպլացում
Christopher Street Day
**Նոլենդորֆպլաց** (գերմ.՝ Nollendorfplatz), բեռլինցիների խոսակցականում՝ պարզապես *Նոլլի* (գերմ.՝ Nolli), Բեռլինի քաղաքային հուշարձաններից մեկն է Շյոնեբերգ շրջանում։ Հայտնի է նաև որպես քաղաքի գեյ-թաղամաս։

Անվան պատմություն
-----------------

Հրապարակը հիմնադրվել է 1880 թվականին, սակայն 1864 թ. Նոյեմբերի 27-ին ստացավ անունը` ի պատիվ Կուլմի և Նոլֆենդորֆի, 1813 թվականի օգոստոսի 29-30-ը Նապոլեոնի դեմ ազատագրման պատերազմի զոհերի հիշատակին։
Նոլենդորֆը (գերմ.՝ Nollendorf, չեխ․՝ Nakléřov) գտնվում է Բոհեմիայում։ 
Նախքան անվանափոխությունը, Նոլենդորֆպլացը եղել է Գուրտելսթրաս փողոցի մի մասը (գերմ.՝ Gürtelstraße): 
Մինչև 1938 թվականը Նոլենդորֆպլացի արևմտյան մասը պատկանում էր Շարլոտտենբուրգին։

Շրջակայք
--------

Հրապարակում գտնվում է 1906 թվականին կառուցված «Դերասանների Տունը», հետագայում կառուցվեց *Metropol-Theater*:

Հրապարակում է գտնվում Բեռլինի հայտնի «Hartnaksula» լեզվի դպրոցը, որն ունի գրեթե մեկ դարյա պատմություն։

Նոլենդորֆպլաց կայարան
---------------------

1902 թ-ին կառուցված Nollendorfplatz երկաթուղային կայարանն այսօր սպասարկվում է Բեռլինի ստորգետնյա U1, U2, U3 և U4 ուղիները։
Կայանը բաղկացած է վերնամասից, որտեղ գտնվում են U2 երկաթուղու գնացքները, և երկու ստորգետնյա ուղիներից (U1, U3 և U4 գծերը)։
Երկրի ստորգետնյա մակարդակները միացված են սանդուղքով։

Գեյ թաղամաս
-----------

Հուշատախտակ «Վարդագույն եռանկյունի»
Թաղամասն ի սկզբանե եղել է գեյերի բնակատեղի։ Այն գտվնում է Ֆուգերշտրասե (գերմ.՝ Fuggerstraße), Մոշտրասսե և Նոլենդորֆպլաց փողոցների խաչմերուկում։ Թաղամասի կենտրոնում գործում են սրճարաններ, գինետներ, խորտկարաններ և խանութներ բացառապես համասեռական հասարակության համար։ Իսկ նույն հրապարակում գտնվող *Goya* ակումբում շաբաթվա մի քանի օրը անցկացվում են գիշերային դիսկոտեկներ։ Հրապարակում գործում է *Mann-O-Meter* տեղեկատվական - խորհրդատվական կենտրոնը, որտեղ տրամադրվում են տարբեր բնույթի ծառայություններ և անցկացվում են ժամանցային միջոցառումներ։ Հրապարակից վերև գտնվում է Գերմանիայի գեյերի և լեսբուհիների միության գրասենյակը։
1993 թվականից հունիս ամսվա մեկ օրը անցկացվում է *Christopher Street Day*, գեյերի և լեսբուհիների տոն, որն ուղեկցվում է երգ ու պարով, հանդիսություններով, առևտրով։ Այդ օրն այստեղ են գալիս տասնյակ հազարավոր տուրիստներ տարբեր երկրներից։ 2007 թվականի միջոցառմանը հյուրերի քանակն անցնում էր 420 հազարից։

1989 թվականին, նացիստների կողմից զոհված համասեռականների և լեսբուհիների հիշատակին *AHA-Berlin* կազմակերպության կողմից Նոլենդորֆպլաց կայարանի մուտքի մոտ տեղադրվեց հուշատախտակ՝ վարդագույն եռանկյան տեսքով։

Ծանոթագրություններ
------------------

1. ↑  Grußwort des Regierenden Bürgermeisters von Berlin, Klaus Wowereit, zum 19. Lesbisch-Schwulen Stadtfest (գերմ.)
2. ↑  Unter dem Regenbogen // BVG, 15.06.2010 (գերմ.)

Արտաքին հղումներ
----------------

* Городской портал Nollendorfplatz-Berlin.de (գերմ.)
* Городской портал Nollendorfplatz.com Archived 2019-04-04 at the Wayback Machine. (գերմ.)
**Լիոր Աշքենազի** (եբրայերեն՝ ליאור אשכנזי‎, դեկտեմբերի 28, 1968(1968-12-28), Ռամատ Գան, Իսրայել), թատրոնի և հեռուստատեսության իսրայելացի դերասան։

Կենսագրություն
--------------

Աշքենազին ծնվել է Թուրքիայից հայրենադարձված սեֆարդյան հրեաների ընտանիքում, որոնք Իսրայել են տեղափոխվել 1964 թվականին։ Մեծացել է Ռամատ Գանի Նևե Յեխոշուա շրջանում։ Հայրը՝ Շմուելը, աշխատել է տպագրիչ։ Մայրը՝ Վիկտորյան, եղել է տնային տնտեսուհի։ Տանը նրա ծնողները խոսել են լադինո լեզվով, որն ապագա դերասանի համար դարձել է մայրենի լեզու։ 16 տարեկան հասակում դպրոցում առկա խնդիրների ֆոնին տեղափոխվել է Ռեգավիմ կիբուց։

Իսրայելի պաշտպանության բանակում ժամկետային ծառայության ժամանակ Աշքենազին ծառայել է որպես պարաշյուտիստ-դեսանտավոր։

Գործունեություն
---------------

Աշքենազին սովորել է 1950 թվականին Ռամատ Գանում հիմնադրված դերասանական վարպետության Բեյթ-Ցվի դպրոցում։ Նա Բեյթ Լեսին թատրոնի մի շարք ներկայացումներում խաղացել է գլխավոր դերեր, որի ռեժիսորը եղել է Բեյթ Ցվիի ուսուցիչներից Ցիպի Պինեսը։ Նա նաև հայտնվել է Թել Ավիվի Կամերի թատրոնի բեմում՝ չնայած Բեյթ Լեսին թատրոնը մնացել է նրա «տնային» թատրոնը։

1996 թվականին Ադիրի հետ նկարահանվել է «Ռևերս» հեռուստասերիալում, որի ռեժիսորներն են Շմուել Հայմովիչը և Էրիկ Ռոթշթեյնը։ 1999 թվականին Լիոր Աշքենազին խաղացել է իր առաջին գլխավոր դերը և, որպես աքսորաբնակ, հանդես եկել «Ճակատամարտ Թել Հայի մոտ» ֆիլմում։

Անձնական կյանք
--------------

Աշքենազին ամուսնացած է եղել դերասանուհի Շիր Ֆարբերի հետ։ Ամուսնալուծությունից հետո հարաբերություններ է ունեցել գրող և սցենարիստ Սիգալ Ավինի հետ։ 2011 թվականի դեկտեմբերին ամուսնացել է պրոդյուսեր Մայա Ամսելի հետ։ 2012 թվականի օգոստոսին նրանք ունեցել են դուստր։

Մրցանակներ
----------

* Իսրայելական կինոակադեմիայի մրցանակ (2001)՝ «Լավագույն դերասան» «Ուշ հարսանիք» ֆիլմում։
* Իսրայելական կինոակադեմիայի մրցանակ (2011)՝ «Երկրորդական պլանի լավագույն դերասան» «Տողատակ» ֆիլմում։

Ծանոթագրություններ
------------------

1. 1 2
2. 1 2 3  The Naked Truth, Haaretz


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNF: 144809863 · GND: 1163413658 · ISNI: 0000 0000 4440 0218 · LCCN: no2005087867 · NKC: xx0246141 · NTA: 291101860 · NUKAT: n2017053989 · SUDOC: 070963959 · VIAF: 59311369 · WorldCat VIAF: 59311369 |

 |

 |
**Գորիսի սարավանդ**, *Տեղի սարավանդ*, սարավանդ Հայաստանի Սյունիքի մարզում, Որոտան գետի հովտի և Ղարաբաղի լեռների միջև,՝ Իշխանասար լեռնազանգվածի հարավ-արևելքում։ Բարձրություն 1300-2000 մ է։ Ընդհանուր թեքությունը՝ հարավ-արևելք և արևելք։ Կազմված է հրաբխածին-բեկորային ապարներից (Գորիսի շերտախումբ)։ Բնորոշ են ռելիեֆի էրոզային, տեղատարումային ձևերը (բրգաձև ժայռեր, քարանձավներ և այլն), էրոզային կտրվածքի խորությունը որոշ տեղերում 200-300 մ է։ Մակերևույթը մասնատված է Վարարակ, Ձորաշեն, Խնձորեսկ, Սպիտակջուր, Տեղ, Խոզնավար, Խնածախ գետերի խոր հովիտներով։ Կլիման բարեխառն է, տարեկան տեղումները՝ 500-800 մմ։ Լանդշաֆտը լեռնատափաստանային է։ Մշակում են հացահատիկային բույսեր, բազմամյա խոտաբույսեր, խաղող, զբաղվում պտղաբուծությամբ։ Ունի թույլ բլրավոր մակերևույթ, հարավ-արևելք դիրքադրություն։ Էրոզիայի հետևանքով մասնատվել է մեկուսացած փոքրաթեք հարթավայրերի (Գորիսի, Խնձորեսկի, Տեղի, Կոռնիձորի, Խնածախի և այլն)։ Գետահովիտների զգալի մասը մշտական հոսք չունի, խորն է (200— 300 մ)՝ զառիթափ, ժայռոտ ու քարափային լանջերով։ Տեղի սարավանդ կազմված է հրաբխածին-բեկորային ապարներից (Գորիսի շերտախումբ)։ Կան կոնաձև, սնկաձև ու բրգաձև ժայռեր՝ կազմված տուֆաբրեկչիաներից։ Գերակշռում են կարբոնատային և սակավահումուս սևահողերը։ Բուսածածկույթը տափաստանային է։ Տարածված են շյուղախոտը, փետրախոտը։ Մշակում են հացահատիկային կուլտուրաներ, բազմամյա խոտաբույսեր։

Ծանոթագրություններ
------------------

1. ↑  Հակոբյան Թ. Խ. Մելիք-Բախշյան Ստ. Տ. Բարսեղյան Հ. Խ. Հայաստանի և հարակից շրջանների տեղանունների բառարան, հ. 1 [Ա-Գ] (խմբ. Մանուկյան Լ. Գ.), Երևան, «Երևանի Համալսարանի Հրատարակչություն», 1986, էջ 987 — 992 էջ։
2. ↑  Հովհաննես Այվազյան (գլխավոր խմբագիր-տնօրեն) և ուրիշներ, Հայաստանի բնաշխարհ (հանրագիտարան), Երևան, «Հայկական հանրագիտարան հրատարակչություն», 2006, էջ 22 — 692 էջ. — 3500 հատ, ISBN 5-89700-029-8։


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 648)։*  |
**Ավգուստա Պլագեման** (շվեդերեն՝ Augusta Plagemann, մարտի 28, 1799(1799-03-28), Ստոկհոլմ, Շվեդիա - մայիսի 26, 1888(1888-05-26), Կարլսկրունա, Շվեդիա), շվեդ նկարչուհի։ Գլխավորապես նկարել է նատյուրմորտներ և ծաղկային կոմպոզիցիաներ։

Կենսագրություն և ստեղծագործական կյանք
-------------------------------------

Ավգուստա Պլագեման ծնվել է 1799 թվականին, Ստոկհոլմում։ Նրա հայրը՝ Յուհան Յոահիմ Ֆրեդրիկ Պլագեման, եղել է գերմանական դպրոցի տնօրեն։ Նա ուներ որդի առաջին ամուսնությունից, Ավգուստան և իր քույրը՝ Սոֆիան, ծնվել են իր երկրորդ կնոջից՝ Աննա Կրիստինա Ռումստենդից։

Այն մասին, թե որտեղ և ում մոտ է Ավգուստան սովորել գեղանկարչություն, քիչ է հայտնի։ Հնարավոր է նրա ուսուցիչն է եղել դանիացի նկարիչ Յոհան Լորենց Յենսենը։ Պլագեմանի նկարները ունեն շատ ընդհանրություններ վերջինիս աշխատանքների հետ, սակայն հնարավոր է, որ նա պարզապես ընդօրինակել է նրան։

Որոշակի ժամանակահատված Ավգուստան վաստակել է կյանքի համար ղեկավարելով աղջիկների դպրոց Ստոկհոլմում։ Հայտնի չէ, որքան երկար է նա զբաղեցրել այդ պաշտոնը։ 1847 թվականին նա մեկնել է Ստոկհոլմից Կարլսկրունա, որպեսզի օգնի քրոջը, ով նույնպես ղեկավարում էր դպրոց աղջիկների համար։

Ավգուստան դասավանդմանը զուգահեռ զբաղվում է գեղանկարչությամբ։ 1843 թվականին նրա 16 աշխատանքներ՝ նատյուրմորտներ ծաղիկներով, մրգերով և որսորդական գավաթներով, ներկայացվել են Գեղանկարչական ակադեմիայի ցուցահանդեսում։ Նա նաև մասնակցել է 1850, 1853 և1856 թվականների ցուցահանդեսներին։ Քննադատները գովեստով են արտահայտվել նրա աշխատանքների մասին, գնահատելով վերջիններիս պոետական գրավչությունը և կենդանի նմանությունը։

1844 թվականին Ավգուստա Պլագեման ուղևորվում է Բեռլին, որպեսզի այցելի գերմանացի փիլիսոփա և աստվածաբան Ֆրիդրիխ Շլայերմախերի գերեզմանին։ Նա եղել է նրա աշխատանքների մեծ երկրպագուն, առաջին հերթին «Քրիստոնեական հավատ» աստվածաբանական աշխատության։ Պլագեման նաև նամակագրական կապի մեջ է եղել Շլեյերմահերի աշակերտի՝ շվեդ քահանա և փիլիսոփա Նիլս Իգնելլի հետ։

Ավգուստա Պլագեման մահացել է Կարլսկրունայում 1888 թվականին։

Պատկերասրահ
-----------

* Նատյուրմորտ նարինջներով և վարդերովՆատյուրմորտ նարինջներով և վարդերով
* Ծաղիկներ ծովախեցու մեջԾաղիկներ ծովախեցու մեջ
* Նատյուրմորտ երաժշտական գործիքներով և ծաղիկներովՆատյուրմորտ երաժշտական գործիքներով և ծաղիկներով
* Երկու աղավնիԵրկու աղավնի

Ծանոթագրություններ
------------------

1. 1 2 3 4 5 6  RKDartists (նիդերլ.)
2. 1 2 3 4 5 6  Svenskt kvinnobiografiskt lexikon

Արտաքին հղումներ
----------------

* Ulla Karin Warberg։ «Anna Catharina Augusta Plagemann»։ *Svenskt kvinnobiografiskt lexikon* (անգլերեն)
* «Augusta Plagemann»։ *Lexikonett amanda* (անգլերեն)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |

 |